Diari Oficial de la Generalitat Valenciana


Sumari del DOGV 8305, del 29-05-2018 (2018/5212)

RESOLUCIÓ de 21 de maig de 2018, del director de l'Institut Cartogràfic Valencià, per la qual s'accepta la renúncia de la persona beneficiària d'una ajuda per a la realització de pràctiques acadèmiques externes en l'Institut Cartogràfic Valencià, en el marc d'un conveni de col·laboració educativa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8305

Data del DOGV
:   29-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5212


Data del document
:   21-05-2018

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 21 de maig de 2018, del director de l'Institut Cartogràfic Valencià, per la qual s'accepta la renúncia de la persona beneficiària d'una ajuda per a la realització de pràctiques acadèmiques externes en l'Institut Cartogràfic Valencià, en el marc d'un conveni de col·laboració educativa. [2018/5212]  
L'Ordre 7/2016, de 8 de juny, de la Conselleria d'Habitatge, Obres Públiques i Vertebració del Territori, estableix les bases reguladores de la concessió d'ajudes per a la realització de pràctiques acadèmiques externes en l'Institut Cartogràfic Valencià, en el marc d'un conveni de col·laboració educativa.  
La Resolució de 17 d'octubre de 2017, del director de l'Institut Cartogràfic Valencià, va aprovar les bases de la convocatòria per a la concessió de cinc ajudes per a la realització de pràctiques acadèmiques externes en l'Institut Cartogràfic Valencià, en el marc d'un conveni de col·laboració educativa (DOGV 8153, 20.10.2017).  
Mitjançant Resolució de 12 de desembre de 2017, del director de l'Institut Cartogràfic Valencià (DOGV 8205, 04.01.2018) es va concedir una ajuda per a la realització de pràctiques acadèmiques externes en l'Institut Cartogràfic Valencià, en la modalitat de gestió comptable, a Patricia Coll Sánchez, amb data d'efectes 08.01.2018 i una duració de 900 hores establida en el conveni de col·laboració educativa subscrit amb la Universitat de València.  
Patricia Coll Sánchez ha presentat renúncia a l'ajuda, amb data 30 d'abril de 2018, amb el vistiplau de la Universitat de València.  
Vist l'informe del cap de Servei de Projectes Cartogràfics segons el qual no és convenient ni necessària una nova adjudicació d'aquesta ajuda, ja que el desenvolupament de les tasques associades a aquest projecte requereix un aprenentatge de mesos i el projecte està previst que finalitze pròximament.  
Vists els articles 16 i 17 de l'Ordre 7/2016, de 8 de juny, resolc:  
  
  
Primer  
Acceptar la renúncia a l'ajuda per a la realització de pràctiques acadèmiques externes en l'Institut Cartogràfic Valencià, presentada per Patricia Coll Sánchez, amb data d'efectes 30 d'abril de 2018. Aquest és l'últim dia en què serà beneficiari de l'ajuda.  
  
Segon  
No realitzar nova adjudicació de la beca per a la realització d'aquesta pràctica acadèmica, modalitat de gestió comptable, en l'Institut Cartogràfic Valencià, pels motius indicats en la present resolució.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 21 de maig de 2018.- El director de l'Institut Cartogràfic Valencià: Xavier Garcia i Navarro.